CELEX: 62013TN0575
Language: el
Date: 2013-10-30 00:00:00
Title: Υπόθεση T-575/13: Προσφυγή της 30ής Οκτωβρίου 2013 — Lesaffre et Compagnie κατά ΓΕΕΑ — Louis Baking Company (BAKING CENTER BY TECHNOLINE)

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/11
            
         Προσφυγή της 30ής Οκτωβρίου 2013 — Lesaffre et Compagnie κατά ΓΕΕΑ — Louis Baking Company (BAKING CENTER BY TECHNOLINE)
   (Υπόθεση T-575/13)
   2014/C 31/20
   Γλώσσα του δικογράφου της προσφυγής: γαλλική
   
      Διάδικοι
   
   
      Προσφεύγουσα: Lesaffre et Compagnie (Παρίσι, Γαλλία) (εκπρόσωποι: T. De Haan και P. Péters, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Louis Baking Company, SL (Girona, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει πλήρως την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 30ής Αυγούστου 2013 στην υπόθεση R 2333/2012-4· και
            
         
               —
            
            
               να καταδικάσει το ΓΕΕΑ στα δικαστικά έξοδα της Lesaffre για τους σκοπούς της διαδικασίας ενώπιον του Γενικού Δικαστηρίου και του τετάρτου τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Louis Baking Company, SL
   
      Σήμα προς καταχώριση: Έγχρωμο εικονιστικό σήμα που φέρει τα λεκτικά στοιχεία «BAKING CENTER By TECHNOLINE» για προϊόντα και υπηρεσίες των κλάσεων 30, 35 και 42 – Αίτηση καταχωρίσεως κοινοτικού σήματος υπ’ αριθ. 9 195 793
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Γαλλικό σήμα «BAKING CENTER» για υπηρεσίες της κλάσεως 41
   
      Απόφαση του τμήματος ανακοπών: Απέρριψε την ανακοπή
   
      Απόφαση του τμήματος προσφυγών: Απέρριψε την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009.